श्लोक पर सिखाई हस्त मुद्रा और भूमि प्रणाम
उज्जैन | संस्था स्पिक मैके एवं सांस्कृतिक मंत्रालय की अगुवाई में उस्ताद बिस्मिल्लाह खां जन्म शताब्दी वर्ष में आयोजित कार्यक्रम की शृंखला में कथक नृत्यांगना शिवालिया कटारिया शिक्षण संस्थाओं में प्रस्तुति दे रही हैं। स्पिक मैके चेप्टर कोर्डिनेटर पंकज अग्रवाल ने बताया मंगलवार को लालपुर स्थित शासकीय ज्ञानोदय विद्यालय में कटारिया ने छात्रों को पद संचालन एवं कवित (शिश मुकुट बंसी मुख) सिखाया। शासकीय कन्या मावि पानदरीबा में उन्होंने विद्यार्थियों को वक्रतुंड महाकाय सूर्यकोटी समप्रभ श्लोक पर हस्त मुद्रा और भूमि प्रणाम की सीख दी। बुधवार सुबह 11.30 बजे शासकीय प्रावि नूतन देसाई नगर व शाम 5 बजे नवीन प्री-मेट्रिक छात्रावास दशहरा मैदान में प्रस्तुति दी जाएगी।
hin_Deva hin_Deva